Tiyita meqren i yuɣ ur tɛeṭel ara. Iɛeggalen imeqqranen n ddewla nejmaɛen-d, gren-d iman-nsen akken ad qenɛen agellid ad iɛawed zwaǧ. Array i as-d-fkan yussa-as-d yewɛer, isendef-as lǧeṛḥ-is. Yeṭṭef di lɛehd-nni i as-tefka i tgellidt, ixuṭer wikad i as-d-yennan d lmuḥal ad d-tafeḍ tagellidt imelḥen, yelhan am tmeṭṭut-is immuten. Nnan-as-d kra n imḍebren maci ṣṣeḥ di cebaḥa, awid kan ad tili d yelli-s n tfamilt yerna maci d tiɛiqert, ddewla tsseyef ad illin igeldunen ara yewarten, ṣṣeḥ kan mi ara nmuqel ɣer tgeldunt ulac d acu itt-ixuṣen akken ad teṭṭef amkan n tgellidt, xaṭer ula d nettat ilaq ad as-d-naf argaz, yezmer ad t-yawi s axxam-is neɣ ad yeḥkem akkud-s, maɛna arraw-is ur sɛun ara idammen n ugellid, ɣef wayaagi wikad i d-yezzin zemren ad sekren amennuɣ ad rwin akk lḥala, ad rẓen tagelda. Agellid am win it-id-yewten s ubeqqa, iɛuhed-iten ad ixemmem, ad iwali amek ara tt-iqenneɛ.